劉蘊晴講過自己讀緊中學嘅時候都有唱下歌，而且老師同學聽到自己嘅歌聲之後，就話唱得咁好應該好好發展，但佢當時完全冇諗過要入行。到咗大學，劉蘊晴希望畢咗業都有個鐵飯碗唔怕冇嘢做，所以就揀咗會計。同時，佢亦開始試下作曲唱cover，同參加大大小小嘅音樂節，重開始埋自己嘅youtube頻道，之後就俾澳門音樂公司發掘，錄製咗第一隻專輯《0430》。